**Nu-mi pasă de nimic**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- În noapte stelele plutesc

Și râd spre marea de opal,

Eu stau de veghe, te doresc,

În jur nu este niciun mal.

La Casablanca vom uita

De valuri reci și vânt bizar,

În port, aș vrea să fii a mea,

Nu-mi pasă de niciun corsar

Și nici de lege, pe ocean,

Doar în bikini și ochelari,

Vom rătăci aproape-un an

Iubindu-ne ca doi barbari.

- În dimineţile de foc

Plutind, pe coama unui val,

Să-nchidem timpul în ghioc

Şi nici măcar accidental

Să nu pui ceasuri în bagaj,

O să urmăm doar hărţi cereşti

Cu nebunie şi curaj

Voi fi a ta. De mă iubeşti

Uită de lume,-n alt decor

Atrage-mă şi voi veni,

Tu ai un fel provocător

De-a mă urî... de-a mă iubi.

Ioan Grigoraș Liliana Trif